DOLOŽKA PREDNOSTI
medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: 
Ministerstvo vnútra Slovenskej republiky

2.	Názov zmluvy: 
Zmluva medzi Slovenskou republikou a Českou republikou, ktorou sa mení a dopĺňa Zmluva medzi Slovenskou republikou a Českou republikou o spoločnej štátnej hranici zo dňa 4. januára 1996 (ďalej len „zmluva“)

3.	Účel a predmet zmluvy a jeho úprava v právnom poriadku Slovenskej republiky: Účelom a predmetom zmluvy je zmena charakteru štátnej hranice na hraničných vodných tokoch z pohyblivého na nepohyblivý. 
Problematika upravená v medzinárodnej zmluve uvedenej v bode 2 doložky prednosti je obsahom zákona č. 298/1999 o správe štátnych hraníc.

4.	Priama úprava práv alebo povinností fyzických osôb alebo právnických osôb: 
Práva alebo povinností fyzických osôb alebo právnických osôb sú priamo upravené v článkoch 13, 17 pôvodnej zmluvy.

5.	Úprava predmetu medzinárodnej zmluvy v práve ES/EÚ:
-

6.	Kategória zmluvy podľa článku 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky): 
Pôvodná zmluva priamo zakladá práva alebo povinnosti fyzických osôb alebo právnických osôb a na vnútroštátne schvaľovanie zmeny a doplnenie pôvodnej zmluvy sa vzťahujú rovnaké pravidlá ako na prípravu pôvodnej zmluvy, preto sa po podpise medzinárodnej zmluvy uvedenej v bode 2 doložky prednosti vyžaduje súhlas Národnej rady Slovenskej republiky.

7.	Kategória zmluvy podľa článku 7 ods. 5 Ústavy Slovenskej republiky (má prednosť pred zákonmi): 
Pôvodná zmluva priamo zakladá práva alebo povinnosti fyzických osôb alebo právnických osôb a zároveň je zmluvou, na ktorej vykonanie nie je potrebný zákon. Na vnútroštátne schvaľovanie zmeny a doplnenie pôvodnej zmluvy sa vzťahujú rovnaké pravidlá ako na prípravu pôvodnej zmluvy. Po ratifikácii a vyhlásení spôsobom ustanoveným zákonom má medzinárodná zmluva uvedená v bode 2 doložky prednsoti prednosť pred zákonmi.

8.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity): 
Vzhľadom na priamu použiteľnosť ustanovení zmluvy a jej prednosť pred zákonmi nie je potrebné meniť, zrušiť alebo adaptovať žiadny právny predpis.